Rumpukone

Rumpukone (alkujaan ”rytmilaite”) on laite jolla tuotetaan syntetisoituja tai samplattuja rummun- ja muiden lyömäsoitinten ääniä. Uudemmat rumpukoneet sisältävät rumpujen sointia toistavia sekvenssereitä tai rumpujen sointiväriä generoivia syntetisaattoreita. Niihin sisältyy usein myös yksilöllisiä rumpuäänien ja -sointien luomismahdollisuuksia.

Rumpukoneet yleistyivät voimakkaasti 1980-luvulla laitteiden ohjelmoitavuuden ja sarjatuotannon myötä. Eräitä legendaarisimpia rumpukoneita ovat Rolandin TR-808 ja TR-909. Ne saivat suosiota elektronisen musiikin tuottajien ja pian muidenkin musiikkisuuntausten keskuudessa. Laitteiden merkitystä käsitellään Alex Noyerin dokumenttielokuvassa 808 - the Heart of the Beat that Changed the World. Elokuvan ensi-ilta oli maaliskuussa 2015.

Suomalaisyhtyeistä esimerkiksi Mika Sundqvist on kertonut, että Popedan Kaasua...-albumilla (1983) on käytetty rumpukonetta Linn LM-1 clap-clap-efektin saamiseksi, joskin siinä on myös ihan oikeaa taputusta, mutta Sundqvistin sanoin: ”Eli varsin vaatimaton on LINN osuus mutta se näytti komealta krediteissä!”Janne Flinkkilä: Popeda ja rumpukoneen arvoitus  Rumba, 11.5.2010.

Jotkin black metal -yhtyeet käyttävät rumpukonetta rumpalin korvikkeena, esimerkiksi Legion of Sadism albumillaan Auf Gedeih und Verderb, jota arvostelussa haukutaan rumpukoneen osalta voimakkain sanoin:Imperiumi.net

Rumpukoneesta käytetään yleisesti lyhennettä dr-synt.Aidatrumpetista zimbalomiin - Ohjeluettelo soittimien nimistä  kaapeli.fi, viitattu 26.12.2014

Rumpukoneiden suosiota on viime vuosina vähentänyt tietokoneohjelmistojen laadullinen kehittyminen. Markkinoilla on useita ohjelmia, joita voidaan ohjelmoida samaan tapaan kuin rumpukoneita. Monet myös yrittävät jäljitellä tietokoneohjelmilla klassikkolaitteiden, kuten TR-808:n ja TR-909:n tuottamia ääniä. Kaikkien mielestä niillä ei saada aikaan riittävän aidon kuuloista ääntä, jotta itse rumpukoneiden asema olisi uhattuna. Merkittävää on myös rumpukoneosiolla varustettujen syntetisaattorien kehitys monipuolisemmiksi musiikkityöasemiksi, jolloin erillisten rumpukoneiden tarve on etenkin 2000-luvulla vähentynyt. Tämän taustalla on osaksi MIDI-liitäntästandardi, jonka ensimmäinen versio esiteltiin jo vuonna 1983. Tyypillisesti aiempaa isompikokoisilla ”pädeillä” tai rumpukoneosiolla varustettujen musiikkityö- ja samplausasemien kehitys lähti kasvavassa määrin liikkeelle (MPC, alkujaan MIDI Production Center, sittemmin Music Production Center). Uudemmat rumpukoneet ja musiikkityöasemat voidaan yleensä kytkeä melko helposti tietokoneeseen, ja monet niistä voivat käyttää tietokoneen kovalevyä tallennusvälineenään erillismuistien sijaan.

 Katso myös
 808s & Heartbreak, Kanye Westin Roland TR-808 -rumpukoneeseen viittaava studioalbumi.

 Lähteet 

 Aiheesta muualla 

 The EKO ComputeRhythm – Jean Michel Jarre’s Drum Machine (eräs Jean Michel Jarren käyttämistä rumpukoneista: italialainen EKO ComputeRhythm (1972)  (synthtopia.com)
 Top Ten Classic Drum Machines: 1 – Roland TR-808 (1980)  (attackmagazine.com)
 Top Ten Classic Drum Machines: 2 – Oberheim DMX (1980)  (attackmagazine.com)
 Top Ten Classic Drum Machines: 3 – Roland TR-909 (1983)  (attackmagazine.com)
 Top Ten Classic Drum Machines: 4 – Linn Electronics LinnDrum (1982)  (attackmagazine.com)
 Top Ten Classic Drum Machines: 7 – Elektron SPS1 Machinedrum (2001)  (attackmagazine.com)
 Top Ten Classic Drum Machines: 9 – Korg Mini Pops 120 (1976)  (attackmagazine.com)
 Esittelyssä vanhoja rumpukoneita
 10 of the best MIDI pad controllers: 9/10 The Roland Octapad SPD-30   (musicradar.com)

Luokka:Musiikkilaitteet